خاص شي حد يخلص فقضية دعم جنوب افريقيا للولايات المتحدة الامريكية ضدا علي المغرب فمونديال 2026. هاد الشي ما عندو علاقة باللجنة لا من قريب ولا من بعيد. عندو علاقة باخطاء كبيرة دارت من مغاربة ضد هاد الدولة. تلاقى الملك محمد السادس مع جاكوب زوما رئيس جنوب افريقيا في ابيدجان اكتوبر من السنة الماضية وكانت صفحة جديدة. غير هاد الصفحة فيساع تلطخات. جات صفقة بين شركة جنوب افريقية وشركة ساهام المغربية بمليار دولار والحكومة ما بانش عليها باغية توافق. هاد الشي علاش كيفسر تصريح توكوزيل إكساسا وزيرة الرياضة بجنوب إفريقيا اللي قالت “نحن واضحون جدا لن ندعم ملف المغرب ،لقد كان قرارا برلمانيا ويجب على الهيئات الرياضية أن تواكب سياسة البلد كذلك، لا يمكننا أن ندعم بلد تتعارض سياسته مع سياسية بلدنا” لعب الدراري ومع دولة قوية فين كيوصل. هاد الدولة عندها تأثير كبير ماشي غير على الدول اللي حداها بل على القارة كلها. 
شكون خاصو يخلص هاد الشي. جنوب افريقيا: ما يمكنش نصوتو على المغرب لان سياسته تتعارض مع سياسة بلدنا